ותיניקות של בית רבן כו'. ואפילו דברי רעים נמי אסור ללמוד עמהם משום שהתינוקות אינם מבינים בטוב מה שמוציאים בפיהם ועיקר שמחתם בזה שיודעים מה שהם אומרים ע"כ אין לחלק בהן בין דברי נחמות לדברים רעים ע"כ אם התינוק מבין מה שהוא אומר מותר ללמוד עמו דברים רעים: יש מי שכתב שאין לברך בט"ב וי"כ שעשית לי כל צרכי מפני שאז אסור בנעילת הסנדל [לחם מן השמים] ואם הלך לפני השר ויש הקפד' עליו אם ילך בלא מנעלים יתן עפר במנעלים וילך (מרדכי סוף מ"ק) ובכל מקום שצריך לילך במנעלים יעשה כן: והמנהג שהנשים רוחצות ראשן ממנחה ולמעלה וזקני' הראשוני' הנהיגו זה ועשו סמך לדבר על מה שאמרו באגד' כי משיח נולד בט"ב וצריך לעשות זכר לגואל ולנחמם כדי שלא יתיאשו מן הגאולה וזהו דוקא לנשים לפי שהמה חלושים להאמין בנחמות לפי שאין יודעין ספר לפיכך צריכין חיזוק (כל בו) ומשא ומתן אם הוא דבר האבוד הוא מותר כדרך שהתירו במועד (תשוב' הרשב"א סי' תקנ"א) וכל מלאכה אפי' היא של הדיוט אפילו אינה של טורח אם יש בה קצת שמשתעשע בה אין לעשות בט"ב שעל ידי כך מבטל מעינוי (ת"ה סי' קנ"ג):